ರಜನಿಕಾಂತ್ ವಿರುದ್ಧ ತಿರುಗಿ ಬಿದ್ದ ವಿಜಯ್ ಫ್ಯಾನ್ಸ್

ಸೂಪರ್ ಸ್ಟಾರ್ (Super Star) ಟೈಟಲ್ ವಿಚಾರದಲ್ಲಿ ಮೊದಲಿನಿಂದಲೂ ತಮಿಳು ಚಿತ್ರೋದ್ಯಮದಲ್ಲಿ ತಿಕ್ಕಾಟ ಇದ್ದೇ ಇದೆ. ರಜನಿಕಾಂತ್ (Rajinikanth) ಮತ್ತು ವಿಜಯ್ ದಳಪತಿ (Vijay) ಅಭಿಮಾನಿಗಳು ಈ ಟೈಟಲ್ ವಿಚಾರವಾಗಿ ಆಗಾಗ್ಗೆ ಕಾಲೆಳೆಯುವುದುಂಟು. ಈ ವಿಷಯದ ಕುರಿತಾಗಿ ಮತ್ತೆ ತಮಿಳು ಚಿತ್ರೋದ್ಯಮದಲ್ಲಿ ಚರ್ಚೆ ಶುರುವಾಗಿದೆ. ಕಾರಣ ರಜನಿ ಹೇಳಿದ ಹದ್ದು ಕಾಗೆಯ ಕಥೆ.

ಮೊನ್ನೆಯಷ್ಟೇ ರಜನಿ ನಟನೆಯ ‘ಜೈಲರ್’ ಸಿನಿಮಾದ ಹಾಡುಗಳು ಬಿಡುಗಡೆ ಕಾರ್ಯಕ್ರಮ ನಡೆಯಿತು. ಅಲ್ಲಿ ರಜನಿ ಪರೋಕ್ಷವಾಗಿಯೇ ವಿಜಯ್ ಅವರನ್ನು ಕಾಗೆ ಹೋಲಿಸಿ ಮಾತನಾಡಿದ್ದಾರೆ ಎಂದು ಹೇಳಲಾಗುತ್ತಿದೆ. ಜೊತೆ ಸೂಪರ್ ಸ್ಟಾರ್ ಟೈಟಲ್ ಬೇಡ ಎಂದು ಹೇಳಿದ್ದೆ ಎನ್ನುವ ವಿಚಾರವನ್ನು ಹೇಳಿಕೊಂಡಿದ್ದರು. ಈ ಕಾಗೆ ಮತ್ತು ಹದ್ದಿನ ಕಥೆಯು ವಿಜಯ್ ಫ್ಯಾನ್ಸ್ (Fans) ಅನ್ನು ಕೆರಳಿಸಿದೆ. ಇದನ್ನೂ ಓದಿ:ಕೇವಲ ಒಂದು ಹಾಡಿಗೆ 90 ಕೋಟಿ ಖರ್ಚು ಮಾಡ್ತಾರಂತೆ ‘ಗೇಮ್‌ಚೇಂಜರ್’ ಚಿತ್ರತಂಡ

ಹದ್ದಿನ ತಾಕತ್ತು ಮಾತ್ರ ಗಾತ್ರವನ್ನು ಅರಿಯದ ಕಾಗೆ, ಅದರೊಂದಿಗೆ ಹೋರಾಟ ಮಾಡಲು ಪೈಪೋಟಿ ಮಾಡುತ್ತದೆ. ಕಾಗೆ ಏನೇ ಮಾಡಿದರೂ ಹದ್ದಿನಷ್ಟು ಹಾರಾಡಲು ಆಗುವುದಿಲ್ಲ. ಹದ್ದನ್ನು ಕಾಗೆಯಿಂದ ಗೆಲ್ಲುವುದಕ್ಕೆ ಸಾಧ್ಯವೇ ಇಲ್ಲವೆಂದು  ಮಾತನಾಡಿದ್ದು ರಜನಿ. ಕಾಗೆಯನ್ನು ವಿಜಯ್ ಅವರಿಗೆ ಹೋಲಿಸಿದ್ದಾರೆ ಎನ್ನುವುದು ಅಭಿಮಾನಿಗಳ ಊಹೆ ಆಗಿತ್ತು. ಹಾಗಾಗಿ ವಿಜಯ್ ಫ್ಯಾನ್ಸ್ ರಜನಿ ವಿರುದ್ಧ ತಿರುಗಿ ಬಿದ್ದಿದ್ದಾರೆ.

ರಜನಿಕಾಂತ್ ಪರೋಕ್ಷವಾಗಿ ವಿಜಯ್ ಅವರನ್ನು ತಿವಿದರೋ ಇಲ್ಲವೋ ಗೊತ್ತಿಲ್ಲ. ಆದರೆ, ಸೂಪರ್ ಸ್ಟಾರ್‍ ವಿಚಾರವಾಗಿ ಮುಸುಕಿನ ಗುದ್ದಾಟವಿದ್ದೇ ಇದೆ. ಹಾಗಾಗಿ ವಿಜಯ್ ಫ್ಯಾನ್ಸ್ ರಜನಿ ಆಡಿದ ಮಾತಿಗೆ ಗರಂ ಆಗಿದ್ದಾರೆ.